Produse și servicii furnizate în 2010

Nivelul general de satisfacție Rezultatele Sondajului independent în rândul utilizatorilor Europol din 2010 (584 de utilizatori, de exemplu anchetatori) au indicat cele mai ridicate niveluri de satisfacție a statelor membre față de oficiu înregistrate de la introducerea sondajului în rândul utilizatorilor în 2002 1. Produse și servicii strategice (capacitatea de analiză strategică) — Finalizarea unui număr de șase evaluări privind amenințările (Introducerea monedei euro în Estonia, Raport de situație privind traficul de ființe umane, Evaluarea amenințărilor pentru Marea Baltică, iOCTA (2), LAC-OCTA (3) și Evaluarea amenințărilor pentru COSI (4) — (OC)-Scan – proiect general privind criminalitatea organizată – (evaluări privind amenințările axate pe tendințe și amenințări noi sau emergente reprezentate de criminalitatea organizată) lansat pentru îmbunătățirea relevanței și caracterului oportun al produselor strategice. Au fost prezentate șapte rapoarte — Totalitatea produselor strategice ale oficiului (excluzând combaterea terorismului și a proliferării) sunt conforme cu constatările rezultate în urma evaluării amenințărilor care decurg din criminalitatea organizată în UE (5) — Oficiul a sprijinit și a contribuit la stabilirea noului ciclu de politici al UE 2. Produse și servicii operaționale 2.1. Oficiul ca centru de asistență pentru operațiunile de aplicare a legii (Fișiere de lucru pentru analiză, rapoarte de analiză operațională și alte tipuri de raportare, asistență operațională la fața locului și de la sediul central, echipe comune de anchetă) — Oficiul a sprijinit autoritățile competente din statele membre ale UE în 11 738 de cazuri transfrontaliere, o creștere cu 12 % față de 2009 — S-a oferit asistență operațională și analitică aprofundată în peste 150 de anchete transfrontaliere importante, dintre care unele au avut o durată de unul sau doi ani, iar majoritatea sunt încă în desfășurare — 35 % dintre operațiunile sprijinite de oficiu au avut legătură cu drogurile, însă cel mai mare impact operațional al oficiului a fost în domeniul falsificării monedei euro — Oficiul a fost implicat în toate anchetele majore privind falsificarea monedei euro din UE. În 2010, 838 de cazuri privind frauda cu carduri de plată și falsificarea monedei euro au fost sprijinite în mod activ de către oficiu, culminând cu desființarea unui număr de cinci ateliere de tipărire importante. Rezultatele anchetelor privind falsificarea monedei euro sprijinite financiar de către oficiu (35) au inclus confiscarea a peste 6 milioane de euro în monedă falsă, 70 de arestări și desființarea a trei ateliere de tipărire — Au fost instituite proceduri interne pentru întreaga gamă de servicii de verificare încrucișată prevăzute în cadrul oferirii de asistență operațională permanentă — A fost dezvoltată o bază de date structurată și fiabilă privind rezultatele operațiunilor. Aceasta permite centralizarea informațiilor aferente operațiunilor sprijinite de oficiu și raportarea automată — Până la sfârșitul anului 2010 au fost raportate 57 de evenimente dedicate conștientizării asistenței oferite de oficiu echipelor comune de anchetă — Planul de implementare a modelului regional a fost finalizat până la 30 septembrie 2010 și constă într-o serie de elemente interconectate – ofițeri de asistență regională, fișiere pentru analiză partajate, flux de informații, gestionarea documentelor, coordonarea cu grupurile de lucru asociate etc. — Capacitățile necesare pentru sprijinirea implementării Acordului privind Programul de urmărire a finanțării terorismului (Terrorist Finance Tracking Programme – TFTP) au fost instituite până la data vizată (împreună cu constituirea unei unități speciale) — Un plan de parteneriat public-privat (Programul Outreach) a fost dezvoltat până la 31 decembrie 2010 — Un plan operațional comun cu Interpol (6) se afla în ultimele etape de pregătire la sfârșitul anului 2010 — Un raport comun al agențiilor privind securitatea internă a fost prezentat șefilor de agenții din domeniul justiției și afacerilor interne (JAI) — Oficiul a condus acțiunile de cooperare a șefilor de agenții din domeniul JAI 2.2. Oficiul ca centru de informare al UE privind criminalitatea (Capacitățile de gestionare a informațiilor, Aplicația de rețea pentru schimbul securizat de informații (Secure Information Exchange Network Application – SIENA), Sistemul informațional Europol (Europol Information System – EIS), Rețeaua de birouri de legătură) — Versiunea EIS 1.6 a fost introdusă până la 31 ianuarie 2010 — Versiunea SIENA (7) 2.0 a fost livrată la 22 octombrie 2010 — Birourile naționale de recuperare a bunurilor din opt state membre au fost conectate la SIENA până la 31 octombrie 2010. Proiectul va fi continuat pe parcursul anului 2011 — Elaborarea tuturor proceselor relevante pentru interoperabilitate și verificarea încrucișată a datelor a continuat să evolueze pe tot parcursul anului 2010 — Ofițerii de legătură ai oficiului asigură o legătură activă între sediul Europol de la Haga și cele 27 de unități naționale ale Europol din capitalele statelor membre. Aceasta este o rețea unică de 129 de ofițeri de legătură care au un rol important în activitățile cotidiene de aplicare a legii prin facilitarea schimbului de informații, precum și prin oferirea de asistență și coordonare pentru anchetele în curs. Oficiul găzduiește, de asemenea, ofițeri de legătură din 10 țări care nu sunt membre UE și din organizații care colaborează cu oficiul pe baza acordurilor de cooperare. Această rețea de birouri de legătură este sprijinită de canale securizate de comunicare puse la dispoziție de oficiu. În plus, oficiul a detașat doi ofițeri de legătură la Washington (SUA) și unul la sediul Interpol de la Lyon (Franța) 2.3. Competența, cunoștințele și formarea (Platforma Europol dedicată experților (European Platform for Experts – EPE), platforme pentru schimbul de date și soluții de stocare, produse și servicii bazate pe cunoaștere, formare, conferințe și sesiuni de sensibilizare) — Oficiul a participat activ la Rețeaua UE de prevenire a criminalității (EU Crime Prevention Network – EUCPN). Independent față de EUCPN, oficiul a continuat să promoveze utilizarea abordărilor alternative pentru combaterea criminalității organizate în cadrul grupului COSI privind criminalitatea organizată — Conceptul generic al Platformei Europol dedicate experților a fost dezvoltat și implementat. Au fost create patru platforme — Producția bazei de date UE privind bombele a fost lansată în octombrie 2010 — Au fost proiectate, livrate și evaluate trei module suplimentare certificate de formare privind criminalitatea informatică pentru Grupul european de educație și formare în domeniul criminalității informatice (European Cybercrime Training Education Group – ECTEG) — Evaluarea opțiunilor de e-learning în cooperare cu CEPOL (Colegiul European de Poliție) a progresat în mod satisfăcător, oficiul fiind subiectul primului curs de e-learning al CEPOL. Alte cursuri de e-learning în curs de elaborare care au relevanță pentru oficiu sunt: criminalitatea informatică și Tratatul Schengen 2.4. Relații externe (Relații cu partenerii de cooperare) — Oficiul cooperează cu mai mulți parteneri din UE și cu organizații și țări terțe. Schimbul de informații cu acești parteneri are loc pe baza acordurilor de cooperare. Există două tipuri de acorduri care determină natura cooperării cu părți terțe. Acordurile strategice fac posibilă comunicarea tuturor informațiilor, cu excepția datelor cu caracter personal, între părțile implicate, în timp ce acordurile operaționale permit și schimbul de date cu caracter personal — În prezent, oficiul cooperează cu 17 țări din afara UE, cu 9 organisme și agenții ale UE și cu 3 alte organizații internaționale, inclusiv Interpol, care este prezent în numeroase aspecte ale activității operaționale a oficiului Șefii unităților naționale ale Europol din toate statele membre ale UE, inclusiv observatori din partea partenerilor de cooperare (precum Eurojust și Interpol) și a Comisiei Europene, se reunesc periodic pentru a sprijini oficiul cu privire la aspecte operaționale și pentru oferirea de asistență în constituirea echipelor comune de anchetă în care este implicat oficiul